
na “pagpapalawig” sa CARP 


gram (CARP). Sa 20 taong pagsasakatuparan 

nito, nanatiling konsentrado ang malalawak na 
lupain sa kamay ng iilan. Binigyang-daan nito hindi 
ang pagpapalaya sa masang magsasaka, kundi ang hi- 
git pang rekonsentrasyon ng pag-aari sa lupa sa ka- 
may ng mga luma at bagong malalaking panginoong 
maylupa. Lalo pa nitong ibinaon ang 
mga magsasaka sa kahirapan at pag- gg 
kaapi bunsod ng itinaguyod rin ni- r l ih 


Her ang Comprehensive Agrarian Reform Pro- 


tong maka-imperyalistang liberali- | 
sasyon sa agrikultura. Ibayo pang 

nabundat ang mga naghahari sa Ma- 
lacañang sa pangungurakot sa pondo 
ng CARP. 

Walang pinakinabangan ang ma- 
sang magsasaka sa CARP sa buong q 
panahon ng pagsasakatuparan nito. 

Lalong wala silang pakikinabangan ' 
sa pagpapalawig nito nang anim DAGA ESN 
pang buwan. Walang ibang nilalayon 

ang Kongreso sa pagpapalawig nito 
kundi ang limasin ang natitira pa ni- 
tong pondong nakalaan sa umano'y mga 
“serbisyong pang-agrikultura.” 

Napakalaking kabulastugan ang re- 
solusyon ng Kongreso na yaon na lamang 
mga lupaing boluntaryong isasailalim ng 
mga asendero sa CARP ang sasaklawin ng 
pagpapalawig nito. Tuluyang inilibre na 
sa CARP ang malalaking asendero na tu- 


Kampanyang kontra- 


Mga tampok 
sa isyung ito... 


cha-cha, sumusulong 
PAHINA 4 


Rehimeng Arroyo, 
hinatulan ng UNHRC 


mututol na magpasaklaw dito. Nanguna sa pagtutulak 
ng ibayo pang pagkapon sa CARP ang kongresistang 
anak ni Gloria Arroyo na si Mikey. Pinakalayunin ng 
Malacafiang na ilibre sa CARP ang malalawak na tubu- 
han ng mga Arroyo sa Negros na plano nilang gami- 
tin sa paggawa ng bio-ethanol. Bunga nito, asahang 
dadagsain ang Department of Agrarian Reform ng mga 
aplikasyon 

para sa 
land-use 
conver- 


WISS 


Tigil putukan nitong 
Pasko, idineklara 


PAHINA 7 | ng PKP PAHINA 11 


sion at iba pang pagdadahilan para 
maiiwas din ang kanilang mga lu- 
pain sa CARP. 

Nagkakalat ng ilusyon ang mga 
repormista nang igiit nila ang 
“pagpapalawig ng CARP na may 
mga reporma.” Pinaaasa nila ang 
masang magsasaka na may pakina- 
bang o katubusan pa silang maku- 
kuha sa napatunayan nang huwad 
at maka-asenderong CARP, at iha- 
hatid ang katubusang ito ng isang 
Kongreso na binubuo sa kalakhan 
ng malalaking panginoong maylu- 
pa. 

Ang katotohanan ay batid ng 
mga progresibong mambabatas na 
nagtutulak ng naiibang Genuine 
Agrarian Reform Bill (GARB). Kaiba 
sa CARP, iginigiit ng GARB ang li- 
breng pamamahagi ng lupa. Kaiba 
rin sa CARP, may mga probisyon 
ang GARB para tiyaking hindi ma- 
wawala sa mga magsasaka ang ka- 
nilang lupa at hindi na ito maaa- 
gaw pang muli ng malalaking pa- 
nginoong maylupa. 

Kung walang pag-asa ang pag- 
rereporma sa huwad na ngang 
CARP, lalong mahirap pang asahang 
mapagtitibay ang GARB ng isang 
batasang pugad ng mga asendero. 
Ang tagumpay sa pagtutulak ng 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


GARB ay hindi magmumula sa pag- 
papasa nito, kundi sa paghahapag 
nito sa malawak na publiko ng ma- 
higpit na kahilingan ng uring mag- 
sasaka para sa lupang masasaka, at 
sa pagbatikos sa pyudal at mala- 
pyudal na pang-aapi sa kanayunan. 
Nilalantad nito ang anti-magsasaka 
at anti-mamamayang le- 

hislatura at ang bulok 
na reaksyunaryong 
naghaharing estado at 
sistema sa bansa. 

Ang problema ng 
mga magsasaka sa lupa 
ang pangunahing ni- 
lalaman ng demok- 
ratikong rebolu- 
syon ng bayan. Sa 
mga lugar sa kana- 
yunan kung saan na- 
katanim na at sumu- 
sulong ang bagong 
demokratikong rebolu- 
syonaryong kilusan, 
ang rebolusyong agra- 
ryo ay antas-antas na 
ipinatutupad kaaga- NN 
pay ang paglulunsad AN 
ng armadong pakiki- 
baka at pagtatatag ng rebolusyo- 
naryong kapangyarihan. Baha-ba- 
haging winawasak ng mga ito ang 

reaksyunaryong kapangyarihan ng 
uring malaking panginoong maylu- 
pa at kaalyado nitong iba pang 
naghaharing uri, at kapalit ay iti- 
natayo ang demokratikong ka- 
pangyarihan ng mamamayan. 

Sa panimulang yugto ay ipina- 
tutupad ang minimum na programa 
ng rebolusyong agraryo. Sangkap 
nito ang pagpapababa ng upa 

sa lupa, pagpawi sa usura, 
pagpapataas sa sahod ng 
mga manggaga- 
wang bukid, maka- 
tarungang pagpa- 
pataas ng presyo 
ng mga produkto 
ng mga magsasa- 
ka, pagtatayo ng 
mga simpleng 
anyo ng koopera- 
tiba at pagpapataas sa produk- 
tibidad ng mga magsasaka. Sa 
mga lugar na mas abante na ang 
rebolusyonaryong kilusan at 
lubhang napahina na ang ar- 
madong pwersa ng kaaway sa 
malawak na saklaw, maaari na 
ring ipatupad hanggang sa ka- 
kayaning antas ang maksimum na 
programa ng rebolusyong agraryo. 
Kinabibilangan ito ng kumpiska- 
syon ng mga lupain ng mga sagad- 
saring despotiko at mga lupaing 
inabandona na ng malalaking pa- 
nginoong maylupa, nasyunalisa- 
syon ng mga lupaing ito at pagbi- 
bibigay ng karapatan sa mga mag- 
sasakang wala o kulang ang lupa 
na bungkalin ito. 

Sa mga lugar na umaani na ng 
mga tagumpay ang rebolusyong 
agraryo at bagong demokratikong 
rebolusyon, ang pagpawi sa pyuda- 
lismo at malapyudalismo ay hindi 
hungkag na pangarap kundi 
kongkretong tagumpay ng rebolu- 
syonaryong pakikibaka ng masang 
magsasaka. Tuluyang magwawakas 
ang pyudal at malapyudal na pang- 
aalipin sa masang magsasaka sa 
ganap na pagtatagumpay ng ba- 
gong demokratikong rebolusyon. [B 

Rekonsentrasyon ng lupa 
sa Cagayan Valley 


umalala ang unti-unting rekonsentrasyon ng mga lupain sa kamay 
| ng mga bagong tipong panginoong maylupa sa Cagayan Valley. Na- 
1ilit ang mga lupa ng mga magsasaka o kaya'y naoobliga silang mag- 


benta nito dahil hindi na nila mabayaran ang kanilang mga inutang. 


Nagpapaligsahan sa pang-aa- 
gaw ng mga lupa ang malalaking 
usurero-komersyante, at kahit ya- 
ong maliliit na nagpapautang na 
karamihan ay mga garantor sa mga 
baryo. Ang mga usurero-komer- 
syante ang siyang nagpapalaganap 
ng mga tanim na nakaasa sa abono 
at pestisidyo, naniningil ng mataas 
na upa sa lupa at input sa pagsasa- 
ka habang pinananatiling mababa 
ang presyo ng mga produkto. 

Higit na pinabibigat ng maliliit 


Pang-aagaw sa lupa 


na usurero na kinakatawan ng mga 
garantor sa baryo (karaniwan ay 
mayayamang magsasaka at ilang 
mataas na panggitna) ang pautang 
sa pamamagitan ng patong na 5- 
15% bawat tagtanim at pagpapataw 
ng compounded na interes (ibig sa- 
bihin, ang pagkwenta ng kabuuang 
utang ay ibinabatay sa pinagsa- 
mang halaga ng prinsipal at interes 
na hindi pa nababayaran). Obligado 
rin silang sa garantor magpagiik at 
magpahakot ng produkto, at mag- 


Lan lumalala ang pang-aagaw ng lupa ng mga magsasaka sa Caga- 
an Valley bunsod ng pinakabagong mga anti-mamamayang proyekto 
ng gubyerno at dayuhang korporasyon. 


Proyektong agribisnes at pag- 
mimina. Sa prubinsya ng Isabela, 
pansamantalang natigil ang pagpa- 
patanim ng kamoteng kahoy dahil 
sa malakas na pagtutol ng mama- 
mayan. Subalit may papalit na na- 
mang proyektong may kaakibat na 
pangangamkam ng lupa ng mga 
magsasaka. 

Sa San Mariano, 
magpapatanim ng tubo 
ang Green Future Innova- 
tions, Inc., 
nyang Pilipino at Hapon 
na nagmamanupaktura ng 
ethanol. Sasaklawin nito ang 
6,000 hanggang 35,000 ekta- 
ryang lupain sa mga _ 
barangay ng Panninan, 
Binatug, Alibadabad, Dipusu at 
Libertad. Ilang dekada nang bi- 

isang kumpa- Q KA 


nubungkal ng mga magsasaka ang 
sinasabi ng gubyernong “tiwang- 
wang” na lupain na tatamnan ng 


tubo. Nakaamba ring pagtamnan 
ng tubo ang mga barangay na sa- 
kop ng mga bayan ng Ilagan at Be- 
nito Soliven. Kalaunan, target ng 

Green Future Innovations, 
na itayo ang isang distillery 
plant nito sa Barangay Ali- 


Inc. 


N 
“HA 


trabaho sa lupain ng garantor. 
Bunga nito, kadalasang naiilit 
ang lupa kapwa ng mga panggitna 
at maralitang magsasaka. Kasabay 
ito ng pag-ilit sa lupain ng mga da- 
ti nang nakapaloob sa PD 27, CARP, 
at programang stewardship ng reak- 
syunaryong gubyerno. Sa Isabela, 
patuloy na binabawi ang CLOA ng 
mga magsasaka sa 13,085- 
ektaryang Hacienda San Antonio- 
Santa Isabel. Itinakda ito noong 
2007 para bigyang-daan ang pro- 
yekto ng San Miguel Corporation na 
pagpapatanim ng kamoteng kahoy. 
Matabang lupa sa paglaban ng 
magsasaka ang mga proyekto ng 
gubyerno't kasabwat nila na ma- 
pang-agaw at mapagsamantala. 
Tuluy-tuloy ang paglaban ng ma- 
sang magsasaka sa Cagayan Valley 
upang igiit ang karapatan sa lu- 
pang ikinabubuhay. ABI 


badabad. 

Sa prubinsya ng Cagayan, sa 
mga bayan ng Gattaran at Allaca- 
pan unang magpapatanim ng tubo 
sa mga magsasaka sa ilalim ng con- 
tract-farming ng Pampanga Indus- 
trial Park Inc. Gagamitin ang tubo 
bilang hilaw na materyal sa pro- 
duksyon ng ethanol. 

Samantala, sa timog Isabela at 
prubinsya ng Quirino, itinutulak ng 
mga lokal na pamahalaan ang pag- 

papatanim ng kamoteng kahoy. 

3 Ipinapasok ni- 


N 

[ Lan la ito sa ma- 
TO liitang 


saklaw na mga lupa, at saka 
magtatayo ng mga kooperatiba. 
Sinimulan na sa bayan ng San 
Guillermo, sa pangunguna nina 
Rep. Faustino “Bojie” Dy III at 
Mayor Edgar Guyud ang pagbuo 
ng isang kooperatiba. Ikinakam- 
panya naman ni Mayor Virgilio 
Padilla ng San Agustin ang pag- 
tatanim ng kamoteng kahoy sa 
ilang baryo sa bayan nila, ga- 
yundin ni Gob. Dakila “Dax” Cua 
sa Quirino. 

Daanlibong ektarya rin ang 
inaagaw na lupa ng mga kumpa- 
nya sa pagmimina. Sa Isabela pa 
lamang, sumasaklaw ang mga 
aplikasyon sa pagmimina ng 
45,151 ektarya na tiyak na 
makaaapekto sa kabuhayan ng 
libu-libong mamamayang Isabe- 
lino. 

Kasalukuyan ding isinasaga- 
wa ang pagmimina sa buong hi- 
lagang Cagayan (mula sa bayan 
ng Sta. Ana hanggang Clave- 
ria). Dahil sa konstruksyon ng 
pier sa Sta. Ana sa ilalim ng Ca- 
gayan Export Zone Authority ng 
pamilyang Enrile, lalo pang lu- 
mawak ang quarrying operations 
na sumisira sa mga lupaing iki- 
nabubuhay ng mga magsasaka. 
Sa itinatayo ring paliparan sa 
nasabing bayan, sapilitang bi- 
nibili ang mga sakahan ng mag- 
sasaka sa halagang P11,000 ka- 
da ektarya. 

“Proyektong pangkaunla- 
ran” ng gubyerno. Patuloy ding 
iginigiit na maipatupad sa rehi- 
yon ang umano'y mga proyek- 
tong pangkaunlaran na nakasi- 
sira sa kalikasan at perwisyo sa 
libu-libong mamamayan. 

Sa Isabela, mapapalayas ang 
isang buong komunidad ng mga 
Agta sa itatayong dam sa San 
Mariano. Marami ring mai- 
tataboy na pamilya sa pagtatayo 
ng hydroelectric plant sa Pared 
River, Baggao, Cagayan. ABI 


Kampanya kontra “cha-cha,” 


sumusulong 


malo noong Disyembre 12 sa malawakang rali laban sa cha-cha sa 


Ure sa 15,000 mamamayan mula sa iba't ibang sektor ang du- 


Makati City. Mahigit 70 organisasyon, partido at personaheng 
lumahok sa rali ang nagpahayag ng kolektibong sentimyento ng bayan: 
“Tama na, Pigilan na si Gloria, Tapusin na ang Cha-cha.” 


Natipon sa rali ang mga ki- 
natawan ng simbahang Katoliko at 
iba pang relihiyosong organisasy- 
on tulad ng El Shaddai at Jesus Is 
Lord Movement at malalaking 
negosyante, mga partido pulitikal, 
mga demokratiko at progresibong 
sektor. Maging ang dalawang ki- 
lalang konserbatibong arsobispo 
na sina Gaudencio Cardinal Rosales 
ng Maynila at Ricardo Cardinal Vi- 
dal ng Cebu ay nagpahayag na rin 
ng pagtutol sa pakanang cha-cha 
ni Arroyo. 

Panimulang pagsabog ng galit 
ng bayan ang naganap na kilos- 
protesta sa Makati. Nakikinita na 
lalaki, lalawak at iigting pa ang 
mga protesta sa susunod na mga 
linggo sa desperadong pag- 
pupumilit ng pamilyang Arroyo at 
mga alipures nila na baguhin ang 
saligang batas para lamang maka- 
panatili si Arroyo sa poder. 

Sa sobrang takot sa mga pagki- 
los ng taumbayan, tinawag ng 


Malacañang sa pambansang kabi- 
sera ang libu-libong mga pwersang 
panseguridad mula sa Ilocos, Ca- 
gayan Valley, Central Luzon, 
Southern Luzon at Bicol. Bisperas 
pa lamang ng nakatakdang pagki- 
los sa Makati ay bantay-sarado na 
ang Malacañang. Kinabukasan, 
alas-8 ng umaga ay ipinakat na 
ang 4,700 tropa ng pulis sa Metro 
Manila maliban pa sa nakaistam- 
bay na karagdagang 3,000 pwersa 
ng pulis at militar mula sa mga re- 
hiyon at NCR Command. 
Inireklamo ng Bagong 
Alyansang Makabayan (BAYAN) ang 
harasment na ginawa ng mga pulis 
para mapigil o maantala ang 
pagsapi ng mamamayan sa ak- 
syong protesta sa Makati. Inaresto 
ng mga pulis sa Cubao, Quezon 
City ang mga aktibistang kasapi ng 
Muslim-Christian Alliance habang 
nagmamartsa ang mga ito patu- 
ngong Makati. Hinarang din nila sa 
North Luzon Expressway (NLEx) 

ang isang bus mula sa Bataan. Ka- 
bilang sa mga nakasakay dito ang 
mga pwersa nina Bishop Socrates 
Villegas. Mas maaga rito ay sinu- 
bukang pigilan ng Special Action 
Force (SAF) na makapasok sa 
Maynila ang delegasyon nina Fr. 
Joe Dizon ng Solidarity Philippines 
na nagmula pa sa Cavite. 

Nagpakalat din ng saywar ang 
Malacafiang na dapat umano ban- 
tayan ng mga aktibista ang kani- 
lang hanay dahil mayroon daw 
nasagap na planong isasabotahe 
ito. May ikinalat ding kwentong 
lilikidahin ang sinumang persona- 
he na may balak kumandidatong 
presidente na dadalo sa nakatak- 
dang rali. 

Samantala, ang pag-aatras- 
abante ngayon ng iba't ibang per- 
sonahe sa naghaharing pangkatin 
hinggil sa “con-ass” ay nakaugat 
sa kanilang takot sa namumuo 
nang lakas ng taumbayan laban sa 
pakanang palawigin pa ang pagha- 
hari ni Arroyo. 

Isang araw makaraang ilunsad 
ang rali sa Makati City, nagpa- 
hayag si Majority Floor Leader 
Arthur Defensor, isa sa mga pangu- 
nahing lider ng naghaharing koali- 
syong Lakas-CMD, na bibitawan na 
nila umano ang “con-ass.” Nag- 
pasa naman ang Senado ng reso- 
lusyon laban sa “con-ass” at nilag- 
daan ito ng 23 senador, kabilang si 
Senate President Juan Ponce En- 
rile, isang masugid na alyado ni 
Arroyo. 

Pansamantalang itinigil ang 
mga debate hinggil sa cha-cha sa 
Kongreso subalit determinado ang 
mga alipures ni Arroyo na ituloy 
ito sa Enero kung kailan inaasahan 
nilang huhupa na umano ang galit 
ng mamamayan. 

Mali ang akala ng pangkating 
Arroyo. Tiyak na sasalubungin ng 
pinag-ibayo pang mga protesta 
ang pagpapatuloy ng kanilang mga 
pakana para palawigin ang hawak 
ni Arroyo sa kapangyarihan. ABI 

Mga pagkilos sa mga rehiyon 


Ko sa malawakang kampanya laban sa cha-cha ang iba't 
iba pang pagkilos na inilunsad sa Metro Manila at mga lalawi- 
gan nitong ikalawang linggo ng Disyembre: 


Disyembre 12. Sa Maynila, 
bago ilunsad ang malaking rali 
sa Makati City ay pinamunuan ni 
Mayor Alfredo Lim noong umaga 
ang isa pang rali kontra cha-cha 
sa monumento ni Andres Bo- 
nifacio sa Liwasang Bonifacio. 
Dinaluhan ito ng daan-daang 
mga guro at mga empleyado ng 
Manila City Hall. Lumahok din 
ang mga estudyante mula sa 
mga unibersidad sa Maynila. 

Sa Southern Tagalog (ST), 
naglunsad ng koordinadong 
noise barrage at iba pang mga 
aksyong masa ang BAYAN-ST. 
Sabay-sabay na protesta ang 
inilunsad sa Los Baños, Calamba 
City, Lucena City at Batangas 
City. Sa Cavite, hinarang ng mga 
pulis ang 200 kasapi ng mga or- 
ganisasyong kontra cha-cha. 

Sa Panay, isinagawa ang tat- 
long minutong sabayang pagbu- 
busina ng mga kasapi ng Pinag- 
isang Samahan ng mga Tsuper 
at Operator Nationwide (PIS- 
TON) bago simulan ang martsa 
ng koalisyong “Stop Gloria's 
Cha-cha Now” sa Iloilo City. Di- 
naluhan ito ng 1,500 katao ka- 
bilang si Archbishop Angel Lag- 
dameo ng Jaro at pinuno ng 
Catholic Bishops Conference of 
the Philippines. 

Sa Negros, kinausap ni Mike 
Velarde, lider ng El Shaddai, ang 
ilang kongresman at iba pang 
mga upisyal ng lokal na gubyer- 
no na huwag suportahan ang 
planong pagbabago sa konstitu- 
syon. 

Disyembre 10. Isinabay ng 
Kilusang Mayo Uno (KMU) at iba 
pang progresibong organisa- 


syon ang mariing pagtutol sa 
cha-cha sa kanilang paggunita 
ng Pandaigdigang Araw ng Kara- 
patang-Tao sa Metro Manila, Ba- 
guio, Central Luzon, Southern 
Tagalog, Bicol, Panay, Cebu, 
Davao at Cagayan de Oro. 

Sa Negros Occidental, li- 
mang araw na nagmartsa mula 
Disyembre 5 ang mahigit 1,000 
manggagawa at magsasaka mu- 
la Escalante City tungong Baco- 
lod City. Ayon sa National Fede- 
ration of Sugar Workers-Food 
and General Trades (NFSW-FGT), 
ang kanilang 95.6-kilometrong 
lakbayan ay ekspresyon ng kani- 
lang buhay-at-kamatayang pa- 
kikibaka para sa lupa, sahod, 
karapatang-tao at laban sa cha- 
cha. Dumating sila sa Bacolod 
Public Plaza noong Disyembre 9 
ng gabi at sumanib sa libu- 
libong dumalo sa interfaith rally 
na nilahukan din ni Bishop 
Vicente Navarra ng Diocese of 
Bacolod. 

Sa Negros Oriental, tinutu- 
lan din ng Kapunongan Alang sa 
Ugma sa Gagmay nga Mag-uuma 
sa Oriental Negros ang balaking 
palawigin pa ang paghahari ng 
rehimeng US-Arroyo. Kasabay 
nito, iginigiit nila ang pagpasa 
ng Genuine Agrarian Reform Bill 
at mariing kinukundena ang 
mga kaso ng pang-aabusong mi- 
litar sa prubinsya. 

Disyembre 9. Pinanguna- 
han ng GABRIELA ang pagma- 
martsa ng mga ina, akay ang ka- 
nilang mga anak, patungo sa 
gusali ng Batasang Pambansa sa 
Quezon City para tutulan ang 
cha-cha. ABI 


Bigo ang OBL2 sa Quezon 


alaking kasinungalingan ang ipinangangalandakan ng AFP noong 
Meers ng 2007 na winasak na raw ng Oplan Bantay Laya 2 


(OBL2) ang mga larangang gerilya sa Quezon. Ang totoo'y bigo 
ang OBL2 sa Quezon. Mabilis na umangkop ang mga rebolusyonaryong 
pwersa sa prubinsya sa pinatinding pananalakay ng kaaway. Sa kalakhan, 
nagtagumpay ang BHB di lamang sa pagpreserba sa sarili, kundi sa pa- 


tuloy na pagsusulong ng mga rebolusyonaryong gawain. 


Pagwawasto at pag-angkop. 
Unang binaka ng Partido at pamu- 
nuan ng BHB ang naging tunguhin 
sa konserbatismong militar sa pag- 
harap sa OBL2. Sa ilang larangan, 
nag-alangan sa simula ang mga ka- 
sama sa paglulunsad ng mga open- 
siba sa pangambang gantihan ng 
kaaway ang masa. Napatunayan 
itong mali nang makita nilang di- 
nadahas ng kaaway ang masa kahit 
hindi sila maglunsad ng mga takti- 
kal na opensiba. 

Ang totoo, nagagawang libreng 
dahasin ng kaaway ang masa kapag 
di sila nabibira at napaaatras ng 
hukbong bayan. Mula rito, pinasig- 
la ng hukbong bayan ang paglulun- 
sad ng mga taktikal na opensiba 
para pahinain at parusahan ang ka- 
away sa pandarahas sa mamama- 
yan, ipagtanggol ang mga sibilyan 
at biguin ang OBL2. 

Sa pagpapa- #7 


fi 
f 


paglaban sa OBL2, matagumpay 
ding binaka ang tunguhing “geril- 
yaismo” kung saan naiiwan sa 
kani-kanyang diskarte ng mga indi- 
bidwal na iskwad ng BHB ang 
paglaban sa OBL2. Isinaayos ang 
koordinasyon at pagpaplano mula 
antas-rehiyon hanggang antas- 
platun upang mabisang maangku- 
pan ang antas-dibisyong porma- 
syon at plano ng kaaway sa buong 
rehiyon. Sa pakikipagkoordina sa 
ibang mga larangan at buong rehi- 
yon, nailunsad ang mas sistemati- 
ko at epektibong mga pagbira sa 
kaaway. 

Epektibong paglaban ng BHB. 
Pangunahing naging paraan ng 
hukbong bayan sa pagharap sa 
OBL2 ang paglipat ng mga diin sa 
gawain at lugar na kokonsentra- 
han. Alinsunod sa estratehiyang 
win-hold-win at istilong focus-and- 

gang 12 barangay lamang sa bawat 
larangang gerilya ang kinakayang 
saklawin ng kaaway sa loob ng tat- 
lo hanggang anim na buwan. Natu- 
koy at sinamantala ng hukbong ba- 
yan ang gayong bulnerabilidad ng 
kaaway. Pinaunlad ng BHB ang re- 
bolusyonaryong gawain sa mga lu- 
gar na walang presensya ang ka- 
away at nakapaglunsad ng mga 
taktikal na opensiba sa mahihina 
at nahihiwalay na yunit ng AFP. 

Samantala, naging mapamaraan 
at pleksible ang BHB upang mai- 
pagpatuloy ang ilang gawain kahit 
sa mga lugar na dinadagsa ng ka- 
away. Sa tulong ng masa, nana- 
tiling bulag at bingi ang kaaway sa 
presensya ng hukbong bayan. Na- 
kapagbase pa rin ang mga yunit ng 
hukbo maging sa mga baryong ki- 
nakampuhan at ginagalugad ng ka- 
away. Doo'y malapitang inoobser- 
bahan ng mga Pulang mandirigma 
ang kilos ng kaaway. 

Matapang na paglaban ng ma- 
mamayan. Ang mataas na rebolu- 
syonaryo at palabang diwa ng mga 
organisasyong masa ang susi sa 
pag-aaruga at pagtitiyak sa seguri- 
dad ng hukbong bayan. Sa harap 
ng matinding karahasan, tortyur at 
panggigipit ng kaaway, lalong na- 
ging mahigpit ang pag-aaruga at 
mainit ang suporta ng masa sa ka- 
nilang mga mandirigma. Kung may 
kaaway, kinukupkop at ikinukubli 
ng masa ang mga kasama. Sa harap 
ng pananalasa ng kaaway, hinaha- 
nap-hanap ng masa ang presensya, 
proteksyon at payo ng kanilang 
hukbo. 

Hindi sila nadadala ng panlilin- 
lang at kung anu-anong pakulo ng 
kaaway. Sasakyan nila ang mga 
pagtatayo ng mga bogus na koope- 
ratiba, pagdaraos ng mga palaro at 
pakikipagsalu-salo. Subalit pag- 
alis ng kaaway, kanilang ipagpa- 
patuloy ang tunay na makabulu- 
hang mga programa ng kanilang re- 
bolusyonaryong kilusan. 

Nagtuluy-tuloy ang pagsapi ng 


ANG BAYAN Disyembre 21, 2008 


bagong mga mandirigma sa BHB 
sa kabila ng pananakot ng ka- 
away. Hindi naubusan ang mga 
organisasyong masa ng mga ire- 
rekomenda sa kanilang hukbo. 
Ang kalupitan mismo ng OBL2 
ang nagtutulak sa mas maraming 
mamamayan na sumapi sa hukbo. 
Masigla ang pagkilos ng mili- 
syang bayan at ang iba'y mahig- 
pit na katuwang sa mga taktikal 
na opensiba ng BHB. Ang mga 
taumbaryong pinag-iinitan ng ka- 
away ay kinukupkop ng hukbong 
bayan. 

Dahil sa hirap na dinaranas 
ng masa sa katindihan ng mga 
operasyong militar ng kaaway, 
mahigpit nilang kahilingan sa 
BHB na pagbayarin ang mga ber- 
dugo sa pamamagitan ng paglu- 
lunsad ng mga taktikal na open- 
siba laban sa mga ito. Naipagta- 
gumpay ang mga taktikal na 
opensibang ito sa mahigpit na 
tulong ng masa. 

Samantala, pagkaalis ng ka- 
away ay mabilis at epektibo ring 
inaayos ng rebolusyonaryong ki- 
lusan ang mga gusot at kasama- 
ang iniiwan ng AFP sa mga lugar 
na binabaran nila. Halimbawa 
nito ang masasamang bisyo at 
mga krimen tulad ng panganga- 
labaw, nakawan at pagtutulak 
ng droga na pinawi na ng rebo- 
lusyonaryong kilusan sa pama- 
magitan ng rebolusyonaryong 
edukasyon sa mamamayan. Mu- 
ling isinasagawa ang rebolusyo- 
naryong edukasyon upang himu- 
kin ang pagtigil ng mga bisyo at 
pag-eengganyo sa mga nalulong 
dito na lumahok sa mga rebolu- 
syonaryong programa. Kaagad 
ring ninunyutralisa ang mga na- 
tutukoy na bahagi ng lambat- 
paniktik ng kaaway. 

Ang bilis ng paglutas sa ga- 
yong mga suliranin ay patunay 
din ng lalim ng pagkakapundar at 
taas ng antas na inabot ng rebo- 
lusyonaryong kilusan sa lugar. W 

PANANALANTA NG PASISTANG ESTADO 


Rehimeng Arroyo, hinatulan ng UNHRC 


inatulan kamakailan ng United Nations Human Rights Committee 
(UNHRC) ang rehimeng Arroyo ng pagkakasala sa pagkamatay nina 
Eden Marcellana at Eddie Gumanoy noong 2003. Kinastigo rin ng UNHRC 
ang rehimeng Arroyo sa di nito pag-aksyon para mabigyang-lunas ang 
krimen. Ang UNHRC ang ahensya ng United Nations na sumusubaybay sa 
pagtalima ng mga bansa sa International Covenant on Civil and Political 


Rights (ICCPR). 

Isinampa ng mga kamag-anak 
nina Marcellana at Gumanoy ang 
kaso sa UN noong Marso 2006. Si 
Marcellana ang pangkalahatang ka- 
lihim ng Karapatan sa Southern Ta- 
galog at si Eddie Gumanoy naman 
ang tagapangulo ng Katipunan ng 
mga Samahang Magbubukid sa Ti- 
mog Katagalugan (KASAMA-TK) 
nang sila at tatlo pa nilang kasa- 
mahan ay dukutin ng mga tauhan 
ng noo'y Maj. Jovito Palparan ng 
204th Bde sa Naujan, Oriental Min- 
doro noong Abril 21, 2003. Naroon 
sila bilang mga myembro ng isang 
fact-finding team para siyasatin 
ang mga ulat hinggil sa paglabag 
sa karapatang-tao kaugnay ng ma- 
lawakang operasyong militar sa 
mga bayan ng Gloria at Pinamala- 
yan. Natagpuan ang kanilang mga 
bangkay kinabukasan sa bayan ng 
Bansud. Matapos pahirapan, ang 
tatlo pa nilang kasamahan ay ini- 
wang nakagapos sa bayan ng Bo- 
ngabon. 

Anang UNHRC, sa kaso nina 


Marcellana at Gumanoy ay nilabag 
ng gubyernong Arroyo ang tatlong 
artikulo ng ICCPR---ang karapatang 
mabuhay, karapatang maging mala- 
ya at ligtas at karapatan ng mga 
biktima ng paglabag na mabigyan 
ng hustisya. 

Ang hatol ng UN ay naitaon sa 
paggunita ng International Day for 
the Elimination of Violence Against 
Women noong Nobyembre 25. Ayon 
sa KARAPATAN, sa 28 tagapagta- 
guyod ng karapatang-tao na pinas- 
lang sa ilalim ng rehimeng Arroyo, 
anim ang babae, kabilang si 
Marcellana. Mayroon ding 107 ba- 
baeng biktima ng ekstrahudisyal na 
pamamaslang at 31 babaeng bikti- 
ma ng pagdukot mula Enero 2001 
hanggang Setyembre 2008. 

Samantala, isa ang Southern 
Tagalog sa mga nasentruhan ng 
mga paglabag sa karapatang-tao sa 
ilalim ni Arroyo. Ayon sa KARA- 
PATAN, mayorya ng 927 biktima ng 
ekstrahudisyal na pamamaslang 
mula 2001 hanggang 2007 at 977 
biktima ng pagdukot mula 2001 
hanggang sa kasalukuyan ay nag- 
mula sa Southern Tagalog. Naitala 
naman ng Cavite Ecumenical 

Movement for Justice and Peace 
ang 298 kaso ng paglabag sa 
mga karapatan sa pulitika, eko- 
nomya at sibil sa Southern Taga- 
log sa unang anim na buwan pa 
lamang ng 2008, kung saan 
29,352 ang naging biktima. Da- 
lawampu rito ay mga kaso ng 
pagpatay at pagdukot. 

Ang kasalukuyang pangkala- 
hatang kalihim ng Karapatan-ST 
na si Doris Cuario ay tinutugis 
din ngayon ng rehimeng Arroyo. 
Isa si Cuario sa 72 lider-masa at 
aktibista ng Southern Tagalog na 
akusado sa gawa-gawang kasong 
pagpatay kaugnay ng isang tak- 
tikal na opensiba ng Bagong 
Hukbong Bayan noong Marso 
2006 sa Puerto Galera, Mindoro 
Oriental kung saan dalawang pu- 
lis ang napatay. Kasama rin sa 
72 akusado si Orly Marcellana, 
byudo ni Eden at kasalukuyang 
tagapangulo ng KASAMA-TK at 
pangkalahatang kalihim ng BA- 
YAN-Southern Tagalog. Mula ni- 
tong Nobyembre ay anim na sa 
mga akusado ang nakadetine. 

Mga paglabag sa iba pang 
rehiyon. Sa Eastern Visayas, ki- 
nundena ni Atty. Kathrina Castil- 
lo, pangkalahatang kalihim ng 
Katungod-Sinirangan Bisayas 
ang reaksyunaryong militar bi- 
lang nangungunang lumalabag 
sa karapatang-tao sa rehiyon. 
Aniya, ang AFP ang nasa likod 
ng lahat ng 123 paglabag sa ka- 
rapatang-tao sa Eastern Visayas 
mula Enero hanggang Oktubre 
2008. Kabilang dito ang limang 
kaso ng ekstrahudisyal na pama- 
maslang. 

Sa Bicol, umaabot na sa 171 
ang bilang ng mga biktima ng 
ekstrahudisyal na pamamaslang 
mula 2001 hanggang Nobyembre 
2008, ayon kay Ricardo Respon- 
de, tagapagsalita ng Bayan Muna 

pawis, 


rurusahan sa mga salarin. 


sa rehiyon. 

Sa Western Mindanao, kinundena 
ng Union of People's Lawyers in 
Mindanao (UPLM) ang mga pagba- 
banta sa buhay ni Atty. Emiliano De- 
leverio, pangalawang tagapangulo 
ng UPLM at masugid na tagapag- 
tanggol ng mga karapatang-tao. Na- 
kakatanggap si Deleverio ng mga 
mensaheng text na nagsasabi sa ka- 
nyang mag-ingat sa kanyang mga 
ginagawa dahil masyado raw siyang 
nagugustuhan ng mga tagabundok, 


Ipinagbabawal sa panukala ang 


Protektahan ang mga tagapagtanggol 
ng karapatang-tao! 


nihapag ng anim na progresibong kongresista ang isang panukalang 

batas na nagtatakda ng mga karapatan at responsibilidad ng mga ta- 
gapagtanggol ng karapatang-tao at mga parusa sa mga ahente ng esta- 
do na lalabag sa mga karapatang ito. 


Ang House Bill 5600 (HB 5600) 
ay inihapag noong Disyembre 10. 
Inihanda iyon nina Rep. Satur 
Ocampo at Teodoro Casifio ng Ba- 
yan Muna, Rafael Mariano ng Anak- 
Liza Maza at Luzviminda 
Ilagan ng Gabriela Women's Party at 
Lorenzo Tañada III ng Liberal Party. 

Ipinaliwanag nila na kaila- 
ngang-kailangan ng ganitong ba- 
tas dahil sa dami na ng mga pagla- 
bag sa karapatang-tao ng mga “hu- 
man rights defenders.” Tinukoy nila 
ang mga kaso nina Eden Marcella- 
na, Eddie Gumanoy, Leima Fortu at 
Benjaline Hernandez na pawang 
brutal na pinaslang. Tatlo rin ang 
dinukot at hindi pa natatagpuan: 
pito ang pinagtangkaan ang buhay, 
siyam ang iligal na inaresto at wa- 
lo ang iligal na idinetine. Ilampu 
mula sa kanilang hanay ang binug- 
bog, tinortyur, pinagmalupitan, bi- 
nastos at inalipusta, binantaan, hi- 
naras at tinakot. Wala pang napa- 


pagbabansag nang masama sa mga 
tagapagtanggol ng karapatang-tao, 
pagmamanman sa kanila, pagba- 
banta at pananakot. Ang pagbibi- 
gay ng mga pahayag na paborable 
sa mga pinagsususpetsahang luma- 
bag sa karapatang-tao at nakasasa- 
ma sa mga biktima ay ituturing na 
katumbas ng pagbibigay ng mga 
atas sa mga suspek. Ang pagtanggi 
na magbigay ng kopya ng anumang 
kinakailangang dokumento sa kor- 
teng dumidinig ng kaso ng pagla- 
bag sa karapatang-tao ay ipagpa- 
palagay na pagpapatotoo sa para- 
tang na nais patunayan sa pamama- 
gitan ng dokumentong iyon. 

Hindi maaaring gamitin ang 
“pambansang seguridad” at 
“executive privilege” bilang depen- 
sa sa paglabag sa karapatan ng 
mga “human rights defenders.” 
Ang sinumang lumabag sa mga 
probisyon ng panukala ay pa- 
patawan ng parusang 10-17 taong 
pagkakabilanggo at/o multang 
P100,000.00. AB] 


pahiwatig na pabor siya sa Bagong 
Hukbong Bayan. 

Si Deleverio ang isa sa mga abu- 
gadong humawak sa kauna-unahang 
matagumpay na petisyon para sa writ 
of amparo hinggil sa pagkakadukot 
sa aktibista ng simbahan at organi- 
sador ng Bayan Muna na si Ruel Mu- 
ñasque sa Dumalinao, Zamboanga del 


Sur noong Oktubre 2007. Siya rin ang 


abugado ni Angelina Bisuña-Ipong, 
kilalang detenidong pulitikal sa 
Western Mindanao. ABI 

Food blockade, ipinapataw ng AFP sa Surigao del Sur 


ISANG food blockade ang ipinapataw ngayon ng 401st Bde ng Phil- 
ippine Army sa mga sibilyan sa mga bulubunduking baryo ng mga 
bayan ng Lianga at San Agustin sa Surigao del Sur. Pinipigilan din 
ang pagpasok at paglabas ng mga sibilyan sa naturang lugar. 
Ayon sa mga ulat ay marami nang sibilyan ang inaaresto at iniim- 
bestigahan ng militar kaugnay ng sunud-sunod na matatagumpay 
na mga taktikal na opensiba ng BHB sa Lianga. Marami na ring mga 
magsasaka ang napilitang magbakwit dahil sa pananakot ng AFP. 


Piket sa Nestle, binuwag 


BRUTAL na binuwag ng mga pulis ang piket ng mga nagpoprotes- 
tang manggagawa sa pabrika ng Nestle Philippines sa Cabuyao, La- 
guna noong umaga ng Disyembre 11. 

Binatikos ng Union of Filipino Employees (UFE) ng Nestle 
Philippines sa isang indignation rally ang marahas na paglusob ng 
100 elemento ng Calabarzon Regional Mobile Group at Cabuyao PNP 
at ang pag-aresto kay Noel Alemania, 43, bise-presidente ng UFE- 
Nestle Philippines at pangkalahatang kalihim ng Pagkakaisa ng 
mga Manggagawa sa Timog Katagalugan (PAMANTIK). 

Sinampahan ng alarm and scandal (panliligalig at pag-iiskanda- 
lo) at iba pang mga kaso ang lider-obrero sa Biñan Regional Trial 
Court. 

Inilunsad ng mga manggagawa ang kanilang piket para igiit 
ang kautusan ng Department of Labor noong Nobyembre 28 na bu- 
malik na sa negosasyon ang unyon at ang maneydsment para mak- 
abuo ng collective bargaining agreeement (CBA). 


Sibilyan, binaril ng sundalo 


ISANG sibilyan ang napatay at dalawa ang nasugatan nang walang 
pakundangang mamaril ang isang sundalo sa Antique. Ang napatay 
ay si Francisco Tacorda, taga-Barangay Cabladan, Sibalom, Antique 
samantalang ang mga nasugatan ay sina Apolonio Prado at Bara- 
ngay Kagawad Elmer Batiles ng Tubudan, San Remigio, Antique. Ti- 
namaan ang mga sibilyan nang basta na lamang paputukin ni Pfc 
Jerry Davila ang kanyang M16 noong pista ng Barangay Aningalan 
sa San Remigio nitong Disyembre 6. 

Mariing kinundena ng Napoleon Tumagtang Command ng Ba- 
gong Hukbong Bayan sa Southern Panay ang 31st Division Recon- 
naissance Company at ang Philippine Army dahil sa pagbalewala ng 
mga namumunong upisyal nito sa krimen. 

Reponsable rin ang 31st DRC sa pamamaril sa mga sibilyan no- 
ong Mayo 2006 sa Barangay Panpanan II, San Remigio na ikinama- 
tay ni Epifania Cabaya, 65 at ikinasugat ng 13 niyang kapamilya, 
kabilang ang dalawang bata. 

Paglabag sa karapatan 
ng mga bata sa Samar 


KINUNDENA ng Efren Martires Com- 
mand (BHB-Eastern Visayas) ang bu- 
laang report ng Office of the Presi- 
dential Adviser on the Peace Process 
na gumagamit umano ang BHB ng 
mga batang mandirigma at inilalagay 
sila sa mapanganib na kalagayan tu- 
wing may labanan. Anang komand, 
iginagalang ng BHB ang pisikal at 
moral na kapakanan ng mga bata 
alinsunod sa mga rebolusyonaryong 
prinsipyo, mga probisyon ng Compre- 
hensive Agreement on Respect for 
Human Rights and International Hu- 
manitarian Law at iba pang pandaig- 
digang batas at pamantayan. 

Ang rehimeng Arroyo at militar 
nito ang pinakamatinding lumalabag 
sa karapatan ng mga bata sa arma- 
dong tunggalian, anito. Kadalasang 
hinaharas at tinotortyur ng mga sun- 
dalo ang mga bata at kabataan sa ka- 
nayunan at pilit na ginagawang giya 
sa mga operasyong militar. Tinukoy 
na mga halimbawa sina Jino, 13 at 
Lino de la Cruz, 11 na pinagmalupi- 
tan, binantaan at pinilit ng mga tro- 
pa ng 63rd IB na maggjiya sa kanilang 
operasyong militar sa Barangay Caro- 
lina, Matuguinao, Samar noong Hulyo 
7. Noon namang Setyembre 13, pi- 
nagbabaril ng mga tropa ng 46th IB 
ang magpipinsan na sina JR, 12, Bar- 
ton,13, at Ronie, 21 sa Barangay Bay- 
ang, San Jorge, Samar. Napatay sa pa- 
mamaril si Ronie, kapatid ni JR. Sinu- 
nog ng mga sundalo ang kanyang 
bangkay at ginamit sa paggiya ng lu- 
malapag na helikopter ang usok mula 
rito. Daan-daan ding bata ang nagdu- 
rusa sa pambobomba ng militar sa ka- 
nilang mga komunidad at sa malawa- 
kang pagbakwit ng mga sibilyan sa 
tatlong prubinsya ng isla ng Samar 
dahil sa pinatinding mga operasyong 
militar sa ilalim ng Oplan Bantay La- 
ya 2. [AB] 

Walang interes si Arroyo 
sa usapang pangkapayapaan 


ang pangmatagalang kapayapaan sa pakikipagnegosasyon nito 


W: ipinakikitang interes ang rehimeng US-Arroyo na kamtin 


sa National Democratic Front of the Philippines (NDFP). Nilala- 
pastangan nito ang mga nakaraang kasunduan at sinisira ang kundisyon 
para magpatuloy ang prosesong pangkapayapaan. 


Ginagamit lamang ng Gubyerno 
ng Republika ng Pilipinas (GRP) 
ang usapang pangkapayapaan 
upang siluin ang NDFP sa patibong 
ng isang walang taning na pang- 
matagalang tigil-putukan. 

Pumasok sa impormal na paki- 
kipag-usap ang NDFP sa mga kina- 
tawan ng GRP nitong huling linggo 
ng Nobyembre sa layuning muling 
buhayin ang suspendidong mga 
pormal na usapang GRP-NDFP. Su- 
balit nabigo ito nang pilit gawing 
kundisyon ng GRP ang pagpasok ng 
NDFP sa isang walang taning na 
pangmatagalang tigil-putukan. Ito 
ay taliwas sa The Hague Joint 
Declaration na nagsasaad na wa- 
lang dapat itakdang kundisyon sa 
pag-uusap. 

Tinanggihan ng NDFP ang kun- 
disyong ito ng GRP. Ang pagpasok 
sa walang-taning na pangmataga- 
lang tigil-putukan na walang mali- 
naw na nireresolbang mga usaping 
nasa ugat ng armadong tunggalian 
ay mangangahulugan lamang ng 
pagsuko at pasipikasyon ng mga 
rebolusyonaryong pwersa. Mababa- 
lewala ang lahat ng nakaraang ka- 
sunduan at madidiskaril ang anu- 
pamang makabuluhang pag-uusap 
sa mga substantibong adyenda pa- 
ra sa mga repormang sosyo-ekono- 
miko at pulitikal. 

Ayon kay Ka Fidel Agcaoili, pi- 
nuno ng NDFP Human Rights Com- 
mittee at tagapagsalita ng NDFP 
Negotiating Panel, “Ang totoo at 
imbing layunin ng pangkating Ar- 
royo-Ermita-Gonzales ay patayin 
ang usapang pangkapayapaan at 

itransporma lamang ito bilang ne- 
gosasyon para sa tigil-putukan at 
pagsuko ng NDFP at ng mamama- 
yang Pilipinong nangangailangan 
at naggigiit ng batayang mga re- 
porma.” 

Matagal nang sinasalaula ng re- 
himeng US-Arroyo ang usapang 
pangkapayapaan. Mula pa noong 
2004, tumatanggi na ang Malaca- 
ñang na tupdin ang napagkasundu- 
ang obligasyon nito na igiit ang 
pagtatanggal ng PKP, ng BHB at 
kay Kasamang Jose Ma. “Joema” 
Sison sa listahan ng mga “teroris- 
tang organisasyon” ng US. Noong 
2007, kasabwat ang mga ahen- 
syang panseguridad ng US at puli- 
syang Dutch, sinikap pa ng GRP na 
paluhurin ang NDFP sa pamamagi- 
tan ng pagsasampa ng gawa- 
gawang kaso laban 
kay Ka Joema sa 
The Netherlands 
na nagresulta 
sa pagpapa- 
aresto at 17 
araw na de- 
tensyon ni- 
ya roon. 

Sa pag- 
papataw ng 
kundisyon sa 
pag-uusap, 
nilalabag ng 
GRP ang The 
Hague Joint Declara- 
tion ng 1992 na nag- 
tatakda ng mga prin- 
sipyo at magiging tak- 
bo ng usapan. Sa wa- 
lang habas na paglapas- 


tangan sa mga karapatang-tao at 
pagtarget sa partikular ng mga 
konsultant ng NDFP, nilalapasta- 
ngan ng GRP ang Joint Agreement 
on Safety and Immunity Guarante- 
es (na naggagarantiya ng protek- 
syon sa mga konsultant at istap ng 
magkabilang panig) at ang Com- 
prehensive Agreement on Respect 
for Human Rights and International 
Humanitarian Law (na nag-oobliga 
sa magkabilang panig na respetu- 
hin ang mga karapatang-tao ng 
mamamayang Pilipino). 

Sa harap ng patuloy na pagma- 
matigas ng GRP sa pasistang ad- 
yenda nito sa usapang pangka- 
payapaan, tinanggap ng National 
Council ng NDFP ang dalawang 
puntong rekomendasyon ng NDFP 
Negotiating Peace Panel: 

a) Pagbawi ng NDFP sa dati ni- 
tong alok ng pansamantalang tigil- 
putukan tuwing may pormal na 
mga pulong ang mga negotiating 
panel dahil pinalalabas ito ng GRP 
na tanda ng kahandaan ng NDFP na 
pumasok sa walang taning na tigil- 
putukan nang wala pang mapagpa- 
syang resolusyon sa mga usaping 
panlipunan, pang-ekonomya at 
pampulitika. 

b) Pagtanggi ng 
NDFP na pumasok sa 
anumang uri ng pa- 
kikipag-usap sa 

GRP 

nang 
walang 
mali- 
naw na 
adyenda 
at daloy ng 
pag-uusap. 
Ito ay upang pi- 
gilan ang GRP na 
salaulain ang The 

Hague Joint Declara- 
tion at ang Agree- 
ment on Reciprocal 
Working Committees na nagta- 
takda ng adyenda at daloy ng 
pag-uusap: una, mga repormang 

panlipunan at pang-ekonomya, ikalawa, 
mga repormang pampulitika at konstitu- 
syunal: at panghuli, ang pagwawakas ng 
tunggalian at pagsasaayos sa dispusisyon 
ng mga pwersa. 

Sa tulak ng US at mga pasistang upi- 
syal, matagal nang gustong tapusin ng 
GRP ang pakikipag-usapang pangkapaya- 
paan nito sa NDFP. Subalit gusto nitong 
isisi sa NDFP ang pagbagsak ng usapang 
pangkapayapaan. Bigo ang GRP sa bagay 
na ito dahil sa puspusang pagsisikap ng 
NDFP na maituloy pa rin ang usapan sa ba- 
tayan ng nauna nang mga kasunduan, sa 
matiyagang pagpapaliwanag ng NDFP ng 
makatarungang panig nito at sa paglalan- 
tad ng mga kasinungalingan at malisyo- 
song pakana ng GRP. 

Habang lalong lumilitaw na ang kasa- 
lukuyang rehimeng US-Arroyo ay wala 
nang interes sa pagpapatuloy ng usapang 
pangkapayapaan, nakahanda ang NDFP na 
hintayin na lamang ang susunod na admi- 
nistrasyon ng GRP NAB 


Tigil-putukan nitong Pasko, 
idineklara ng PKP 


patutupad ang limang araw na unilateral na tigil-putukan ng 

lahat ng yunit ng Bagong Hukbong Bayan (BHB) mula Di- 
syembre 24 hanggang 26 at Disyembre 31 hanggang Enero 1, 
2009, ayon saKawanihan sa Impormasyon ng Partido Komunis- 
ta ng Pilipinas (PKP). Ang pag-obserba ng tigil-putukan, ayon 
sa direktiba ng Komite Sentral ng Partido noong Disyembre 19, 
ay paggalang sa tradisyon ng Pasko ng mamamayang Pilipino. 
Dagdag dito, magbibigay-daan din ang okasyong ito sa pag- 
daraos ng mga pagtitipon ng mamamayan sa mahigit 100 lara- 
ngang gerilya mula sa hilaga hanggang sa katimugan ng bansa 
para ipagdiwang ang ika-40 anibersaryo ng muling pagtatatag 
ng PKP sa Disyembre 26, 2008. 

Gayunman, pinaalalahanan ng Komite Sentral ng Partido 
ang BHB na maging mapagmatyag laban sa inaasahang pagta- 
traydor ng rehimeng US-Arroyo at mga pasistang armadong 
tropa. Bagamat may nauna nang idineklarang suspension of of- 
Jensive military operations (SOMO) ang AFP, nagsisilbing komo- 
plahe lamang ito sa pagmamanman ng militar sa galaw ng masa 
at mga rebolusyonaryong pwersa sa mga lugar na pagdadausan 
ng mga selebrasyon ng anibersaryo ng Partido. ABI 


Isinasapanganib ng AFP 
ang mga bihag-ng-digma 


inatikos ng Bagong Hukbong Bayan-Southern Mindanao Region 
(BHB-SMR) si Jesus Dureza, Press Secretary ng Malacañang nang ia- 
nunsyo niya noong Disyembre 11 na itutuluy-tuloy ng militar ang mga 
operasyon nito sa Davao Oriental sa halip na makipagnegosasyon para sa 
ligtas na pagpapalaya sa dalawang bihag-ng-digma na kasalukuyang na- 


sa pangangalaga ng BHB. 


litar sa Davao Oriental. Ito ang 
magbibigay-daan para sa maayos 
at ligtas na pagpapalaya sa kanya 
at kanyang kapwa bihag-ng-digma 
na si 1Lt. Vicente Cammayo. 
Kasabay nito, sumulat ang Na- 
tional Democratic Front-SMR sa 
mga asawa nina Tumol at Camma- 
yo para ipaabot na ligtas ang ka- 
nilang mga asawa at tinitiyak ang 
kanilang mga karapatan. Ipinali- 


Alinsunod sa utos ng Malaca- 
ñang at ng mga upisyal ng Armed 
Forces of the Philippines (AFP), 
mahigit 4,000 tropang militar o 
walong batalyon ng AFP ang sumu- 
suyod sa buong Southern Mindanao 
sa walang-saysay na tangkang 
“iligtas” ang dalawang bihag ng 
digma. Ito'y sa kabila ng matinding 
kahilingan ng dalawang bihag na 
kasalukuyang hawak ng BHB sa re- 
hiyon na itigil ang mga operasyong 
militar para mapadali ang pagpapa- 
laya sa kanila. 


Ang pagtangging idaan sa 

usapan ang pagpapalaya sa dala- 
wang bihag ay nagpapakita na hin- 
di interesado ang rehimeng Arroyo 
sa kapakanan ng dalawa nilang upi- 
syal. Mas mahalaga sa kanila ang 
mapagtakpan ang mga kahihiyan ng 
AFP at PNP sa sunud-sunod na mga 
tagumpay ng BHB sa rehiyon. 

Bago ito, inilabas ng BHB-SMR 
ang isang video clip na naglalaman 
ng pahayag ni P03 Eduardo Tumol 
noong Disyembre 8. Sa naturang vi- 
deo, hiningi ni Tumol sa mga upi- 
syal ng PNP at AFP na pansamanta- 
lang itigil ang mga operasyong mi- 


wanag nito ang prosesong dinada- 
anan ngayon ng kanilang mga asa- 
wa bilang mga upisyal ng mga es- 
pesyal na yunit ng AFP at PNP. 
Dahil sa kanilang katayuan sa 
pamunuan, direkta ang kanilang 
pananagutan sa mga operasyon na 
nagdulot ng mga paglabag sa kara- 
patang-tao sa napakaraming sibi- 
lyan sa mga lugar kung saan sila na- 
kaasayn. Ang mga paglabag na ito 
ay masusing iniimbestigahan at pi- 
nag-aaralan ngayon ng rebolusyo- 
naryong hukuman. Ang mga resulta 
nito ay ipapaalam sa publiko. ABI 


11 


MATATAGUMPAY NA OPENSIBA NG BHB Mr 
Mga aksyong militar ng BHB 


lang mga aksyong militar ang inilunsad ng Bagong Hukbong Bayan 
(BHB) sa Mindanao, Bicol, Panay at Mindoro bago matapos ang taon. 


Disyembre 18. Isang elemento 
ng CAFGU ang napatay at dalawang 
iba pa ang nasugatan nang sala- 
kayin ng mga Pulang mandirigma 
bandang alas-10:30 ng umaga ang 
detatsment ng CAFGU sa Paquibato 
District, Davao City. 

Disyembre 15, madaling araw. 
Walang nagawa ang mga elemento 
ng 58th IB at Special Civilian Ar- 
med Auxiliary (SCAA) nang sunugin 
ng BHB ang heavy equipment ng 
Surigao Development Corp. (Su- 
decor). Parusa ito sa Sudecor sa 
pagkakalbo nito sa kagubatan ng 
Surigao del Sur, di makatarungang 
pagtrato nito sa mga manggagawa 
nito at pang-aabuso ng 58th IB- 
SCAA sa mga lumad at magsasaka 
sa lugar. 

Disyembre 14. Isang sunda- 
long kabilang sa 23rd Military In- 
telligence Company (MICO) ang na- 
patay nang tambangan siya ng 
BHB sa isla ng Mindoro. Nangyari 
ang ambus bandang alas-2:30 ng 
hapon habang naniniktik ang mili- 
tar sa Barangay Santa Teresita, 
Mansalay, Mindoro Oriental. 

Nagtangkang sumaklolo ang 
isang upisyal ng Philippine Nation- 
al Police (PNP) ng Mansalay subalit 
siya ay hinarang at dinisarmahan 
ng mga Pulang mandirigma. 

Sa Agusan del Sur, isang 
elemento ng CAFGU ang na- 
sugatan nang isnaypin ng 
mga mandirigma ng BHB sa 
Front 14 ang detatsment ng 
23rd IB-CAA sa Sityo Masa- 
bong, Barangay Bayugan 3, 
Bunawan. 

Disyembre 13. 
Isang sundalo ang napa- 

tay at isa pa ang nasugatan nang 
ambusin ng mga Pulang mandirig- 
ma ang komboy ng mga sundalo sa 
Barangay San Isidro, Bulan, Sorso- 
gon. Papabalik sana ang mga sun- 
dalo sa kanilang kampo nang sila'y 
tambangan dakong alas-3:30 ng 
hapon. 

Disyembre 11. Limang sundalo 
ng 36th IB ang napatay at mara- 
ming tropa ang nasugatan nang 
ambusin ng BHB ang isang kolum 
ng yunit militar na ito na nag-oo- 
perasyon sa logging area sa Diata- 
gon, Lianga, Surigao del Sur. Naka- 
samsam ang BHB ng isang M16 at 
limang pak. Ang 36th IB ay bahagi 
ng pwersang militar na responsab- 
le sa pamamaslang ng mga inosen- 
teng sibilyan sa Bislig City, Bunaw- 
an at Rosario sa Agusan del Sur. 
Kakutsaba rin ng 36th IB ang ilang 
upisyal ng lokal na gubyerno, DENR 
at mga illegal logger na responsab- 
le sa pagkakalbo ng kagubatan sa 
dipterocarp Forest Research Insti- 
tute at watershed area sa kulumpon 
ng mga bayan ng Bislig-Tagbi- 
na-Hinatuan sa Agusan del 
Sur. 


Disyembre 9. Nasamsam ng 
BHB ang isang shotgun nang disar- 
mahan nito ang mga abusadong 
gwardya sa fishpond na pagmamay- 
ari ng mga pamilyang Dy Ty Ban at 
Libarios sa Barangay Can-aga, Ma- 
limono, Surigao del Norte. 

Disyembre 8. Dalawang sunda- 
lo ng 31st DRC (Division Reconna- 
issance Company) ng Philippine 
Army ang nasugatan nang maeng- 
kwentro ng yunit nila sa Barangay 
Passi, Igbaras, Iloilo ang mga Pu- 
lang mandirigma ng Napoleon Tu- 
magtang Command ng BHB-Sout- 
hern Iloilo. Walang kaswalti at lig- 
tas na nakaatras ang mga Pulang 
mandirigma pagkatapos ng limang 
minutong putukan. Walang nagawa 
ang tatlong kolum ng ipinanganga- 
landakang “piling pwersa” ng 3rd 
Infantry Division o kahit ang dala- 
wang seksyon ng 47th IB na mala- 
pit lamang sa lugar na pinangyari- 
han. Itinaon sa gabi ang pagdada- 
la sa ospital ng militar sa dalawang 
sugatang tropa ngunit nakita pa 
rin ang mga ito ng mga taumbaryo. 

Disyembre 7. Dalawang sunda- 
lo ang nasugatan nang harasin ng 
mga Pulang mandirigma ng BHB 
ang isang detatsment ng militar sa 
Monkayo, Com- 
postela Val- 
ley. 

Patung-patong ang kaswalti ng AFP 


laban sa MILF-BIAF 


umarami ang mga kaswalti ng mga sundalo ng Armed Forces of the 

Philippines (AFP) bunsod ng sunud-sunod na mga engkwentro sa Mo- 
ro Islamic Liberation Front-Bangsamoro Islamic Armed Forces (MILF- 
BIAF) nitong unang hati ng Disyembre. Ayon sa pinakahuling mga ulat, 
umaabot na sa 56 ang namamatay na tropa ng AFP sa mga engkwentro 
nito sa mga mujahideen (o mandirigma) ng BIAF. 


Walong sundalo ang napatay 
nang salakayin ng AFP ang kuta ng 
MILF-BIAF sa Piagapo, Lanao del 
Sur noong Disyembre 16. Dalawang 
mujahideen ang namatay sa mahi- 
git siyam na oras na labanan. 

Ayon sa MILF, napilitang mag- 
depensa ang BIAF nang salakayin 
ng AFP ang isa nitong yunit sa ila- 
lim ni Abdullah Macapaar (Kuman- 
der Bravo) sa Piagapo. Dalawa ang 
napatay sa militar habang tatlong 
kaswalti naman ang natamo ng 
BIAF sa labanang sumiklab sa Ba- 
rangay Bansayan, Piagapo. 

Tinambangan ng mga mujahi- 
deen ng 102nd Base Command-BI- 
AF ang mga elemento ng AFP sa 
Barangay Pantaon, Munai, Lanao 
del Norte bandang alas-11 ng um- 
aga noong Disyembre 11. Limang 


sundalo ang napatay at di mabi- 
lang ang mga nasugatan. Nagpau- 
lan ng mortar ang mga militar. 

Noong Disyembre 9 ng umaga, 
umabot naman sa 43 sundalo ng 
8th Marine Landing Battalion Team 
(8th MLBT) ang napatay nang ma- 
kasagupa nito ang mga mandirig- 
ma ng First Brigade, 114th Base 
Command ng MILF-BIAF sa Bara- 
ngay Kailih, Al Barka, Basilan. Gu- 
mamit ng mga helicopter gunship 
ang mga Marine bilang suporta sa 
kanilang operasyon na tumigil la- 
mang bago magtakipsilim. Naghu- 
log ng apat na bomba ang AFP at 
muntik tamaan ang isang evacua- 
tion center. Ilang bahay din ang si- 
nunog ng mga elemento ng 8th 
MLBT sa Sityo Bakisung sa nasa- 
bing lugar. 


AFP ang may kagagawan sa pagpapasabog sa Iligan--MILF 


MGA ahenteng militar ng gubyer- 
nong Arroyo ang may kagagawan 
sa dalawang pagpapasabog ng 
bomba sa Iligan City noong Di- 
syembre 18 na ikinamatay ng 
dalawa katao at ikinasugat ng 48, 
ayon sa Moro Islamic Liberation 
Front (MILF). 

Ayon sa isang pahayag nitong 
Disyembre 20 sa luwaran, ang web- 
site ng MILF, nakatanggap ang 
MILF ng “A-1 intelligence report” 
mula mismo sa Camp Aguinaldo na 
ibibintang ang mga pagsabog na 

iyon kina Kumander Bravo, Kuman- 
der Umbra Kato at iba pang kuman- 
der ng MILF. Layon nitong mabi- 
gyang-rason ang paglulunsad ng 
mas malalaki at sustenidong atake 
laban sa kanila sa 2009. Napinalisa 
umano ang nasabing plano mata- 
pos mabigyan ang AFP ng dagdag 
na badyet at magatungan ang 
pagkamuhi ng publiko sa MILF bu- 
nga ng serye ng pagpapasabog sa 
Mindanao na pawang ibinibintang 
sa “special operations group” ng 
MILF at Jemaah Islamiyah. 


N BALITA | 


Resesyon, magtatagal 
pa nang ilang taon 


INAMIN nitong unang linggo ng 
Disyembre sa mga upisyal na da- 
tos ng ekonomya ng US na bu- 
magsak na ito sa resesyon mula 
pa noong Disyembre 2007. Mata- 
pos ang 0.5% pagbagsak ng eko- 
nomya noong Hunyo-Agosto, ti- 
natayang aabot ng 4% ang ibi- 
nagsak ng ekonomya ng US ni- 
tong huling kwarto ng 2008. Ang 
matagalang resesyon o depre- 
syon ay katatangian ng tuluy-tu- 
loy na pagbagsak ng produksyon 
at paglala ng disempleyo. 
Umabot sa 533,000 mangga- 
gawa sa US ang nawalan ng tra- 
baho nitong Nobyembre bunga 
ng pagtumal ng manupaktura sa 
pinakamababang antas mula 
1982. Tumaas ang tantos sa di- 
sempleyo tungong 6.7% mula 
6.5% noong Oktubre. Umabot na 
sa 1.9 milyon ang nasisante nga- 
yong taon. Hindi inaaasahang 
makababawi ang manupaktura 
hanggang sa ikalawang kwarto 
ng 2010. Lalala pa ang tantos ng 
disempleyo tungong 8.7-9.5% sa 
susunod na dalawang taon. 
Binabatbat ng resesyon ang 
pandaigdigang sistemang kapita- 
lista. Ang ekonomya ng Germany, 
ay tinatayang kikitid nang 3% sa 
2009, pinakamalala na mula ka- 
tapusan ng gerang pandaigdig. 
Kumitid rin nang 1.8% ang eko- 
nomya ng Japan nitong ikatlong 
kwarto ng 2008. Sa unang pag- 
kakataon nitong nagdaang pi- 
tong taon, bumagsak nang 2.2% 
ang mga eksport ng China nitong 
Nobyembre bunga ng pagtumal 
ng demand mula sa US. Bunga 
nito, inaasahang tuluyang ba- 
bagsak ang manupaktura na 
magreresulta sa pagkawala ng 
milyun-milyong trabaho. 

N BALITA | 


Bush, binato ng sapatos 


HINDI pinalampas ng isang peryo- 
distang Iraqi ang pagkakataong 
ipalasap ang pinakamatinding in- 
sulto kay Pres. George W. Bush ng 
US--ang pagbato ng sapatos. Nang- 
yari ito noong Disyembre 14 sa 
isang press conference sa Baghdad 
kung saan magsasalita sina Bush at 
ang tuta nitong prime minister ng 
Iraq na si Nuri al-Maliki. 

Bago pa man makapagsalita 
ang dalawa, ibinato ni Mundathar 
al-Zaidi, 28, isang reporter sa tele- 
bisyon, ang kanyang dalawang sa- 
patos kay Bush, sabay sigaw ng 
“Hoy aso! Heto ang halik ng paalam 
sa iyo." [Here's your goodbye kiss, 
you dog] Ito ang ganti ng maraming 
byuda, mga ulila at namatay dahil 
sa iyong gera.” Sa kulturang Arabo, 
pinakamatinding insulto ang paluin 
o batuhin ng sapatos at tawaging 
aso. 

Agad namang hinuli ng mga 
pulis at ikinulong si al-Zaidi. Posib- 
le raw makulong siya nang apat 
hanggang pitong taon dahil sa di 


pagrespeto sa isang nasa ka- 
pangyarihan. Ayon sa kapatid at 
abugado nito, natortyur si al-Zaidi 
at marami siyang pasa sa katawan. 

Itinuturing ngayong bayani ng 
mga Arabo si al-Zaidi dahil sa gina- 
wa niya. Araw-araw ang kanilang 
demonstrasyon para igiit ang ka- 
nyang paglaya. Inalok rin siya ni 
Pres. Hugo Chavez ng Venezuela ng 
sanctuary kung sakaling makalaya 
siya sa kulungan. 

Gloria, binato ng tsinelas. Sa- 
mantala, sabay-sabay na binato ng 
mga tsinelas at sapatos ang lara- 
wan ni Gloria Arroyo sa harap ng 
tanggapan ng Department of Fore- 
ign Affairs nitong Disyembre 18, 
katulad ng ginawang pagbato ng 
sapatos sa amo nitong si Bush. 
Ang pagbato sa larawan ni Arroyo 
ay bahagi ng protestang isinagawa 
ng mga kasapi ng Migrante Inter- 
national bilang pagkundena sa 
pag-abandona ng rehimen sa inte- 
res ng mga migranteng manggaga- 
wa. 


Ecuador, di magbabayad ng utang 


NAGPASYA nitong Disyembre 15 ang gubyerno ng Ecuador na di nito ba- 
bayaran ang 531 milyong interes sa 53.9 bilyong utang ng bansa sa da- 
yuhang mga bangko. Itinuturing ng gubyernong Ecuador na “imoral” ang 
naturang mga utang dahil sangkot dito ang mga kaso ng korapsyon. 

Isinailalim sa pag-awdit ang lahat ng pampinansyang transaksyon ng 
Ecuador sa mga dayuhang bangko mula 1976 hanggang 2006. Natuklasan 
na nagkaroon ng kriminal na mga paglabag ang nakaraang mga gubyer- 
no dahil sa pagbenta nito ng mga utang sa mga pension funds, hedge 
funds at iba pang dayuhang mamumuhunan. 

Ayon sa gubyerno rito, walang kinalaman ang hindi pagbayad ng Ecu- 
ador sa anumang problema nito sa pinansya. May sapat na kita ang Ecu- 
ador mula sa pag-eeksport nito ng langis at kaya nitong magbayad ng 
utang. 

Itinataguyod ng Ecuador ang islogang “life before debt,” (buhay ba- 
go utang) na sinusuportahan ng mamamayang Ecuadorean. Handa ang 
bansa na harapin ang anumang imbestigasyon at kaakibat na paglilitis sa 
hakbang na ito. 

Ito ang pangalawang pagkakataon na hindi magbabayad ang Ecuador 
ng dayuhang utang sa loob ng isang dekada. 

Mga pag-aalsa, 
sumiklab sa Greece 


SUMIKLAB sa iba't ibang lunsod 
ng Greece ang mga pag-aalsa ni- 
tong ikalawang linggo ng Di- 
syembre. Nagsilbing mitsa dito 
ang pagkakapatay ng mga pulis 
sa isang 16 anyos na kabataan 
sa Athens noong Disyembre 6. 

Unang sumiklab ang mga 
pag-aalsa sa Exarchia sa Athens, 
na kadalasang pinangyayarihan 
ng mga labanan ng mga pulis at 
militanteng mga grupo. Daan- 
daang kabataan ang naghagis ng 
mga molotov sa mga istasyon ng 
pulis, tindahan at bangko. Mabi- 
lis na kumalat ang pag-aalsa sa 
mahigit 12 pang mga syudad. 
Mahigit 200 nang kabataan ang 
inaaresto mula noon. 

Hindi simpleng reaksyon sa 
pagkakapaslang ng pulis sa isang 
kabataan ang serye ng mga pag- 
aalsa. Malaon nang galit na galit 
ang mamamayang Greek dahil sa 
sunud-sunod ring mga iskandalo 
sa korapsyon na kinasasangkutan 
ng matataas na upisyal ng gu- 
byerno, matinding krisis sa eko- 
nomya, laganap na disempleyo at 
matinding kriminalidad. 

Ang pag-aalsa pagkalao'y lu- 
mawak sa serye ng mga welga at 
kilos-protesta ng mga estudyan- 
te, guro at manggagawa na nag- 
papahayag ng kanilang disgusto 
sa malalang krisis sa ekonomya at 
mga patakaran ng gubyerno. Si- 
namantala rin ng mga lider ng 
oposisyon ang malawakang pag- 
aalsa para igiit ang kanilang pa- 
nawagang maglunsad ng mas ma- 
agang eleksyon para palitan na 
ang konserbatibong gubyerno ni 
Prime Minister Kostas Karamanlis. 
Naglunsad rin ng mga demonstra- 
syon sa iba't ibang bansa sa Eu- 
rope bilang suporta. 

na “pagpapalawig” sa CARP 


gram (CARP). Sa 20 taong pagsasakatuparan 

nito, nanatiling konsentrado ang malalawak na 
lupain sa kamay ng iilan. Binigyang-daan nito hindi 
ang pagpapalaya sa masang magsasaka, kundi ang hi- 
git pang rekonsentrasyon ng pag-aari sa lupa sa ka- 
may ng mga luma at bagong malalaking panginoong 
maylupa. Lalo pa nitong ibinaon ang 
mga magsasaka sa kahirapan at pag- gg 
kaapi bunsod ng itinaguyod rin ni- r l ih 


Her ang Comprehensive Agrarian Reform Pro- 


tong maka-imperyalistang liberali- | 
sasyon sa agrikultura. Ibayo pang 

nabundat ang mga naghahari sa Ma- 
lacañang sa pangungurakot sa pondo 
ng CARP. 

Walang pinakinabangan ang ma- 
sang magsasaka sa CARP sa buong q 
panahon ng pagsasakatuparan nito. 

Lalong wala silang pakikinabangan ' 
sa pagpapalawig nito nang anim DAGA ESN 
pang buwan. Walang ibang nilalayon 

ang Kongreso sa pagpapalawig nito 
kundi ang limasin ang natitira pa ni- 
tong pondong nakalaan sa umano'y mga 
“serbisyong pang-agrikultura.” 

Napakalaking kabulastugan ang re- 
solusyon ng Kongreso na yaon na lamang 
mga lupaing boluntaryong isasailalim ng 
mga asendero sa CARP ang sasaklawin ng 
pagpapalawig nito. Tuluyang inilibre na 
sa CARP ang malalaking asendero na tu- 


Kampanyang kontra- 


Mga tampok 
sa isyung ito... 


cha-cha, sumusulong 
PAHINA 4 


Rehimeng Arroyo, 
hinatulan ng UNHRC 


mututol na magpasaklaw dito. Nanguna sa pagtutulak 
ng ibayo pang pagkapon sa CARP ang kongresistang 
anak ni Gloria Arroyo na si Mikey. Pinakalayunin ng 
Malacafiang na ilibre sa CARP ang malalawak na tubu- 
han ng mga Arroyo sa Negros na plano nilang gami- 
tin sa paggawa ng bio-ethanol. Bunga nito, asahang 
dadagsain ang Department of Agrarian Reform ng mga 
aplikasyon 

para sa 
land-use 
conver- 


WISS 


Tigil putukan nitong 
Pasko, idineklara 


PAHINA 7 | ng PKP PAHINA 11 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


